open-index/open-wikipedia-markdown huggingface dataset:
சந்தீப் தீக்சித்து

**சந்தீப் தீக்சித்து** (*Sandeep Dikshit*) இந்தியாவைச் சேர்ந்த ஓர் அரசியல்வாதியாவார்.  1964 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார்.   இந்திய அரசியல்வாதி, மேம்பாட்டு மேலாளர் மற்றும் கல்வியாளர் என பன்முகங்களால் அறியப்படுகிறார்.  தில்லியின்  முன்னாள் முதல்வர்  சீலா தீட்சித்தின் மகன் என்றும் அறியப்படுகிறார். இந்தியாவின் 15 ஆவது மக்களவையில் இவர் உறுப்பினராக இருந்தார்.  தில்லியின் கிழக்கு தில்லி தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக  அரசியலில் செயல்பட்டார்.

## ஆரம்ப கால வாழ்க்கை
தில்லியின் முன்னாள் முதலமைச்சாரான சீலா தீக்சித்து மற்றும் உத்தரப்பிரதேச மாநிலத் தொகுதியின் இந்திய ஆட்சிப்பணி அலுவலர் வினோத் தீக்சிக்கு தம்பதியினருக்கு இவர் மகனாப் பிறந்தார்.

## தொழில்
அரியானா மாநிலத்தின் சோனிபத் நகரத்திலுள்ள ஓபி இயிண்டால் குளோபல் பல்கலைக்கழகத்தில் ஆசிரிய உறுப்பினராக  இருந்தார்.

2017  ஆம் ஆண்டு சூன் மாதத்தில்  அவர் இந்திய இராணுவத் தளபதி  பிபின் ராவத்தின் நடத்தையை "தெருவில் ஒரு குண்டர்"  என்ற நடத்தைக்கு ஒப்பிட்டு ஒரு சர்ச்சையைத் தூண்டினார், பின்னர் சமூக ஊடகம் மூலம் மன்னிப்பு கேட்டார்.

## தனிப்பட்ட வாழ்க்கை
சந்தீப் தீக்சித்து  மோனா தீக்சித்து என்ற பெண்ணை மணந்தார்.இவர்களுக்கு ஒரு மகள் உள்ளார்.

## மேற்கோள்கள்

பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1964 பிறப்புகள்
சீமா ரிசுவி

**சீமா ரிசுவி**  (*Seema Rizvi*) இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்தில் பாரதிய சனதா கட்சியின் தலைவராக இவர் இருந்தார். உத்தரபிரதேச சட்ட மேலவை உறுப்பினராகவும்  இருந்தார். 2002  ஆம் ஆண்டு மே மாதம் 3 ஆம் தேதி முதல்  2003 ஆம் ஆண்டு ஆகத்து மாதம்  29 ஆம் தேதி வரை மாயாவதி தலைமையிலான அமைச்சகத்தில் மின்னணுவியல் மற்றும் தகவல் தொழில்நுட்பத்திற்கான  தனி பொறுப்புடன் மாநில அமைச்சராகப் பணியாற்றினார்   இலக்னோ பல்கலைக்கழகத்தின் உருது  மொழி துறையில் பேராசிரியராக இருந்தார்.  

ஆகஸ்ட் 11, 2009  ஆம் ஆண்டு ஆகத்து மாதம் 11 ஆம் தேதியன்று  ரிசுவிக்கு மூளையில் ரத்தக்கசிவு ஏற்பட்டு சட்டமன்றத்தில் தனது இருக்கையில் சரிந்து விழுந்து இறந்துவிட்டதாக அறிவிக்கப்பட்டது. 

## மேற்கோள்கள்

பகுப்பு:உத்திரப்பிரதேச மாநில அமைச்சர்கள்
பகுப்பு:2009 இறப்புகள்
பகுப்பு:1962 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
முகம்மது அமீது அலி

**முகம்மது அமீது அலி**  (*Muhammad Hamid Ali*) கிழக்கு பாக்கித்தானின் முன்னாள் ஆளுநராக இருந்தவர் ஆவார்.

## ஆரம்ப கால வாழ்க்கை
முகமது அமீது அலி 1906 ஆம் ஆண்டு செப்டம்பர் மாதம் 4 ஆம் தேதியன்று பிரித்தானிய இராச்சியத்தின் ஆக்ரா மற்றும் அவுத் ஐக்கிய மாகாணங்களின் இலக்னோவில் பிறந்தார். 1931 ஆம் ஆண்டு அக்டோபர் 13 ஆம் தேதியன்று இவர்  இந்தியக் குடிமைப் பணியில் சேர்ந்தார். 

## தொழில் வாழ்க்கை
இந்தியாவின் பல்வேறு குடிமைப் பதவிகளின் உட்பிரிவுகள் மற்றும் மாவட்டங்களுக்கு நியமிக்கப்பட்டு பணிபுரிந்தார்.  மாநிலத்தின்  துணைப் போக்குவரத்து ஆணையராகவும், துணைச் செயலாளராகவும் பணியாற்றினார். 1946 ஆம் ஆண்டு சனவரி மாதம் 28 ஆம் தேதியில்  இவர் பிரதமரின் அலுவலகத்தில் இணைச் செயலாளராக இருந்தார். 1946 ஆம் ஆண்டு நவம்பர் மாதம்  14 ஆம் தேதியில் கூடுதல் செயலாளராகப் பதவி உயர்வு பெற்றார். 1947  ஆம் ஆண்டு ஆகத்து மாதம் 15 ஆம் தேதியில் கிழக்கு வங்காள அரசாங்கத்தில் நிதி மற்றும் வருவாய் துறையின் செயலாளராகச் சேர்ந்தார். தலைமைச் செயலாளராகவும் பதவி உயர்வு பெற்றார். 

1958 ஆம் ஆண்டு ஏப்ரல் மாதம் முதல் தேதி முதல் 3 மே 1958 ஆம் ஆண்டு வரை கிழக்கு பாக்கித்தானின் தற்காலிக ஆளுநராக இருந்தார். இவரது பதவிக்காலம் முடிந்ததும் மீண்டும் தலைமைச் செயலாளர் பதவிக்குத் திரும்பினார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:1906 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:1972 இறப்புகள்
பகுப்பு:இந்திய ஆட்சிப் பணி அலுவலர்கள்
ஸ்ரீமதி சுந்தரவல்லி நினைவுப் பள்ளி

** ஸ்ரீமதி சுந்தரவல்லி நினைவுப் பள்ளி** (Srimathi Sundravalli Memorial School) சென்னையின்பெருங்களத்தூரில் அமைந்துள்ள ஒரு பள்ளியாகும். பள்ளி நடுவண் இடைநிலைக் கல்வி வாரியப் பாடப்பிரிவைப் பின்பற்றுகிறது. பள்ளிக்கு அதன் நிறுவனர் திரு.கே.சந்தானத்தின் தாயார்  ஸ்ரீமதி சுந்தரவல்லி என்பவரின் பெயரிடப்பட்டது.

1986 ஆம் ஆண்டு ஜூன் 11 ஆம் தேதி கல்வியாளர் மறைந்த குலபதி டாக்டர் பாலகிருஷ்ண ஜோஷி அவர்களால் திருப்பெரும்புதூர் வரத எத்திராஜ ஜீயர் சுவாமிகள் முன்னிலையில் பள்ளி திறக்கப்பட்டது. இது இருபாலரும் படிக்கும் பள்ளியாகும். இங்கு மழலையர் முதல் 12 வரை வகுப்புகள் உள்ளன. மேலும் இது புது தில்லி,நடுவண் இடைநிலைக் கல்வி வாரித்துடன் இணைக்கப்பட்டுள்ளது.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள பள்ளிகள்
லுபோக் சீனா

**லுபோக் சீனா** (மலாய்; ஆங்கிலம்: *Lubuk China*; சீனம்:卢布克 中国) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறிய நகரமாகும். மலாக்கா மாநகரத்தில் இருந்து 36 கி.மீ; தொலைவில்; மலாக்கா, நெகிரி செம்பிலான் மாநிலங்களின்  எல்லையில் அமைந்து உள்ளது.

இந்த நகரம், மலாக்கா மாநிலத்தில் அமைந்து இருந்தாலும்; நெகிரி செம்பிலான் மாநிலத்திற்கு மிக அருகில் இருப்பதால் இங்குள்ள மக்கள் நெகிரி மலாய் மொழியைப் பயன்படுத்துவது வழக்கமாக உள்ளது.

## பொது

உள்ளூர் புராணக் கதைகளின்படி, லுபோக் சீனா எனும் பெயர், முதன்முதலில் இங்கு குடியேறிய சீனர்களின் கதையைப் பற்றியது ஆகும். மலாய் மொழியில் லுபோக் (*Lubuk*) என்றால் குழி அல்லது பள்ளம் என்று பொருள்படும்.

சுங்கை ரெம்பாவ் ஆற்றில் ஒரு பெரிய படகைப் பயன்படுத்தி வீட்டிற்கு திரும்பிச் செல்லும் போது, சீனர்களில் சிலர் மிகுந்த மகிழ்ச்சியுடன் ஆற்றின் ஆழமான பகுதியில் குதித்தனர். துரதிர்ஷ்டவசமாக, அவர்களில் சிலர் ஆற்றில் இருந்து வெளியேறவில்லை. உள்ளூர் மலாய் மக்களால் தேடும் முயற்சிகள் மேற்கொள்ளப்பட்டன. 

இறுதியாக அவர்களின் உடல்கள் ஆற்றுக்குள்ஓர் ஆழமான குழியில் கண்டெடுக்கப்பட்டன. கட்டிப் பிடித்து மூச்சு விட முடியாத நிலையில் இறந்து விட்டனர். அப்போது இருந்து, அந்தப் பகுதி லுபோக் சீனா என்று அழைக்கப்படுகிறது.

## மேற்கோள்கள்

## மேலும் காண்க
* அலோர் காஜா
* அலோர் காஜா மாவட்டம்

## வெளி இணைப்புகள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
குஞ்ஞுலட்சுமி சாரதாமணி

**குஞ்ஞுலட்சுமி சாரதாமணி** (*Kunjulekshmi Saradamoni*, 1928 – 2021) ஒரு இந்திய வரலாற்றாசிரியரும், பொருளாதார வல்லுநரும், தலித், பாலின ஆய்வுகளில் வல்லவரும் ஆவார். இந்திய மகளிர் தேசிய கூட்டமைப்பின் தலைவராகவும் இருந்தார். தென்னிந்தியாவில் வரலாற்று அடிமைத்தனம் இருந்ததில்லை என்ற பொதுப்புத்தியைப் புரட்டிப் போடும் வகையில், கேரளாவில் ஒடுக்கப்பட்ட சாதியினரை அடிமைப்படுத்தி வந்ததைப் பற்றிய ஆய்வுகளுக்காக இவர் மிகவும் அறியப்படுகிறார்.

## வாழ்க்கை
சாரதாமணி, 1928ல் கேரளாவின் பட்டத்தனத்தில் பிறந்தார். இவர் திருவனந்தபுரம், அரசு மகளிர் கல்லூரியில் பயின்றார். மேலும், நகரின் பல்கலைக்கழகக் கல்லூரியில் பொருளாதாரப் பட்டப்படிப்பு பயின்ற முதல் தலைமுறை மாணவர்களுள் ஒருவராகவும் இருந்தார். அங்கு இவர் இந்தியவியலாளரான மேடலின் பியர்தோ என்பவரைச் சந்தித்தார். அவருடைய ஆலோசனையின் படி முனைவர் பட்டப்படிப்புக்காக பாரிசுக்குச் சென்றார். சென்னைப் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 1969 முதல் 1971 வரை, லூயிஸ் டுமாண்டின் கீழ் பாரிசு VII பல்கலைக்கழகத்தில் முனைவர் படிப்பு ஆராய்சியில் இருந்தார்.

## திருமணம்
சாரதாமணி, ஜனயுகம் பத்திரிகையை நிறுவிய பத்திரிகையாளரான என். கோபிநாதன் நாயரை மணந்தார். இவர்களுக்கு ஆஷா, அருணிமா என்ற இரண்டு மகள்கள் இருந்தனர். அருணிமா கேரள வரலாற்று ஆராய்ச்சிக் கழகத்தின் தலைவராக உள்ளார்.

## தொழில்
சாரதாமணி கேரளாவில் உள்ள பொருளாதார மற்றும் புள்ளியியல் ஆய்வுக் கழகத்தில் தனது பணியைத் தொடங்கினார். 1961 இல் புது தில்லியில் உள்ள இந்திய புள்ளியியல் கழகத்தில் சேர்ந்தார். மேலும், 1988 இல் ஓய்வு பெறும் வரை அங்கு கற்பித்தார்.

இவரது சமூக-பொருளாதார வளர்ச்சியின் கேரள மாதிரி மிகவும் ஆய்வு செய்யப்பட்டு பாராட்டப்பட்டது. பெண்களுக்கு அதிகாரமளிப்பதற்கான அதன் முதன்மையான குறியீடாக ஆண்களுக்குச் சமமான நல மற்றும் கல்வியறிவு நிலைகள் இருந்தன. இந்த குறுகிய நோக்கம் பற்றிய சாரதாமணியின் விமர்சனங்கள் கவனிக்கத்தக்கவை. மேலும் அரசியல் அதிகாரத்தில் பெண்கள் தொடர்ந்து பின்தங்கியிருப்பதையும், பெண்களுக்கு எதிரான குற்றங்கள் குறைந்த வளர்ச்சியடைந்த மற்றும் ஆணாதிக்கம் நிறைந்த இந்தியாவின் வட மாநிலங்களை விட குறைவாக இல்லை என்பதையும் இவர் சுட்டிக்காட்டினார்.

இவர் கேரளப் பெண்கள் மீதான தாய்வழி மரபுவழியின் விளைவுகளை ஆராய்ந்தார். இது ஓரளவு பாதுகாப்பை வழங்கியது.  இருப்பினும், கேரளாவில் மறுபகிர்வு சட்டம் ( *கேரளா விவசாய உறவுகள் சட்டம்*, 1960) நில உரிமையாளர்களிடமிருந்து குத்தகைதாரர்களுக்கு அதிகப்படியான நிலத்தை பகிர்ந்தளித்தது, தாய்வழி குடும்பங்களின் சொத்துக்களை குறைத்து அதன் மூலம் பெண்களின் அதிகாரத்தை குறைத்தது. நிலத்தை வைத்திருக்கும் பெண்கள் தங்கள் நிலங்களை நிர்வகித்தல் அல்லது பயிரிடுவதில் தொடர்ந்து செயலில் ஈடுபட்டாலும், பல சந்தர்ப்பங்களில் அவர்கள் சீர்திருத்தத்திற்குப் பின் விதவை அல்லது உரிமையின் உச்சவரம்பு காரணமாக தங்கள் உடைமைகளை இழந்தனர், மேலும் அவர்களுக்கு ஆதரவாக ஆண் உறவினர்கள் இருந்தால் மட்டுமே நிலத்தின் கட்டுப்பாட்டைப் பராமரிக்க முடிந்தது.

## இறப்பு
இவர் தனது கடைசி ஆண்டுகளில் திருவனந்தபுரத்தில் வசித்து வந்தார். அங்கு  பாரம்பரிய நடை போன்ற சமூக முயற்சிகளில் தீவிரமாக இருந்தார். வயது முதிவு காரணமாக 26 மே 2021 அன்று இறந்தார்.

## மேற்கோள்கள்

## நூல் பட்டியல்
*  
* 
* 
* 
* 
* 
* 
* 
* 

பகுப்பு:கொல்லம் மாவட்ட மக்கள்
பகுப்பு:2021 இறப்புகள்
பகுப்பு:1928 பிறப்புகள்
பகுப்பு:வரலாற்றாசிரியர்கள்
மோமோஃபுகு ஆண்டோ

**மோமோஃபுகு ஆண்டோ** (,  **Go Pek-Hok** என்ற ஊரில் பிறந்தவர். (),    தைவான் நாட்டில் பிறந்தவர் எனக் கருதப்படும், சப்பானின் தொழில் அதிபர் ஆவார். நிசின் (Nissin Food Products Co., Ltd.) உணவு நிறுவனத்தின் நிறுவனா் ஆவார்.  குறிப்பாக விரைவு உணவான கோப்பை நூலடையைக் (Cup Noodle) கண்டறிந்து, அதிக அளவு மக்கள் விரும்பும் உணவாக மாற்றியவர்.

## மேற்கோள்கள்

பகுப்பு:தொழிலதிபர்கள்
பகுப்பு:துரித உணவு வகைகள்
சர்மிளா ஆனந்தசபாபதி

**சர்மிளா ஆனந்தசபாபதி** (*Sharmila Anandasabapathy*) ஒரு இலங்கை-அமெரிக்க மருத்துவரும் மற்றும் இரைப்பை குடல் புற்றுநோய் துறையில் ஆராய்ச்சியாளரும் ஆவார். இவர் இரையகக் குடலியவியலில் மருத்துவப் பேராசிரியராகவும், *பேய்லர் குளோபல் ஹெல்த்* நிறுவனத்தின் இயக்குநராகவும், பேய்லர் மருத்துவக் கல்லூரியில் துணைத் தலைவராகவும் பணியாற்றுகிறார்.

## கல்வி
சர்மிளா ஆனந்தசபாபதி யேல் பல்கலைக்கழகத்தில் ஆங்கில இலக்கியத்தில் இளங்கலைப் பட்டமும் மற்றும் *ஆல்பர்ட் ஐன்ஸ்டீன்* மருத்துவக் கல்லூரியில் மருத்துவப் பட்டமும் பெற்றார்.

## தொழில்
சர்மிளா ,  நியூயார்க்-பிரஸ்பைடிரியன் மருத்துவமனையின் வெயில் கார்னெல் மருத்துவ மையம் மற்றும் *மெமோரியல் ஸ்லோன் கெட்டரிங்* புற்றுநோய் மையத்தில் மூன்று ஆண்டுகள் பயிற்சியாளராக இருந்தார். 2004 ஆம் ஆண்டில், இவர் மவுண்ட் சினாய் மருத்துவத்தில் தனது இரையகக் குடலியவியல் பயிற்சியை முடித்தார். பரட்டின் உணவுக்குழாய் மற்றும் உணவுக்குழாய் புற்றுநோயின் எண்டோஸ்கோபிக் மேலாண்மையில் மேம்பட்ட பயிற்சி பெற்றார். பிறகு, இவர் மவுண்ட் சினாய் மருத்துவப் பள்ளியில் ஆசிரியப் பணியில் சேர்ந்தார். 2005 மற்றும் 2008 க்கும் இடையில் ஆண்டர்சன் புற்றுநோய் மையத்தில் மூன்று ஆண்டுகள் ஆசிரிய உறுப்பினராகவும் இருந்தார். அதன் பிறகு, இவர் மவுண்ட் சினாய் மருத்துவ மையத்தில் 2013 வரை *எண்டோஸ்கோபி* துறையின் தலைவராகப் பணியாற்றினார். அப்போதிருந்து, இவர் பேய்லர் மருத்துவக் கல்லூரியில் இரையகக் குடலியியல் துறை மருத்துவப் பேராசிரியராக இருந்து வருகிறார். இவர் சர்வதேச திட்டங்களை மேற்பார்வையிடும் பேய்லர் குளோபல் ஹெல்த் நிறுவனத்தின் துணைத் தலைவராகவும் இயக்குநராகவும் உள்ளார்.

ஆனந்தசபாபதியின் ஆராய்ச்சி புதுமையான தொழில்நுட்பங்களைப் பயன்படுத்தி இரைப்பை குடல் புற்றுநோயைக் கண்டறிதல் மற்றும் சிகிச்சையில் கவனம் செலுத்துகிறது. நேஷனல் இன்ஸ்டிடியூட் ஆஃப் ஹெல்த் மற்றும் தெசிய புற்றுநோய் மையம் மூலம் நிதியளிக்கப்பட்ட பலத் திட்டங்களில் முதன்மை ஆய்வாளராக இருந்து வருகிறார், இதன் மூலம் உணவுக்குழாய் மற்றும் இரைப்பை புற்றுநோயைக் கண்டறிவதற்கான பல்வேறு மருத்துவ பரிசோதனைகளுக்கு இவர் தலைமை தாங்கினார். இவர், இரைப்பைக் குடலியல் மற்றும் புற்றுநோய் குறித்து பல்வேறு இதழ்களில் ஏராளமான கட்டுரைகள் மற்றும் கட்டுரைகளை வெளியிட்டுள்ளார். ஜூன் 2013 இல் வெளியிடப்பட்ட பரட்டின் உணவுக்குழாய்க்கான வழிகாட்டுதல்களை உருவாக்குவதிலும் இவர் ஈடுபட்டுள்ளார்.

இவரது வெளியீடுகளும் ஆராய்ச்சிகளும் இரைப்பை குடல் புற்றுநோய்களைக் கண்டறிவதற்கான மேம்பட்ட  தொழில்நுட்பங்களில் பயன்படுத்தப்பட்டுள்ளன.

### விருதுகள் மற்றும் அங்கீகாரம்
2017 இல் டெக்சாஸ் மருத்துவ மையத்தால் "நடக்கும் பெண்களில்" ஒருவராக ஆனந்தசபாபதி பெயரிடப்பட்டார். அவர் USAID பெண் கண்டுபிடிப்பாளராகவும், சர்வதேச மகளிர் வாரத்தில் ஹூஸ்டனில் செல்வாக்கு மிக்க பெண்களாகவும் இடம்பெற்றார். அவர் AGA மகளிர் குழுவின் தலைவராகவும், *இரைப்பை குடல் எண்டோஸ்கோபியின்* இணை ஆசிரியராகவும் உள்ளார்.

## மேற்கோள்கள்

பகுப்பு:அமெரிக்க இலங்கையர்கள்
பகுப்பு:வாழும் மக்கள்
பாயா ரும்புட்

**பாயா ரும்புட்** (மலாய்; ஆங்கிலம்: *Paya Rumput*; சீனம்:巴耶鲁普特) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு நகரமாகும். மலாக்கா மாநகரத்தில் இருந்து 16 கி.மீ; தொலைவில் உள்ளது. அண்மைய காலங்களில் மலாக்கா மாநிலத்தில் ஏற்பட்டு வரும் தொழில்துறை தாக்கங்கள் இந்த நகரத்தையும் பாதித்து உள்ளது. அந்த வகையில் இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் உருவாகி உள்ளன.

மலாக்கா மாநிலத்தில் உள்ள பழைமையான நகரஙக்ளில் இந்த நகரமும் ஒன்றாகும். அத்துடன் மலேசியத் தமிழர்கள் அதிகமாக வாழும் இடங்களில் இந்த நகரமும் ஒன்றாக அறியப்படுகிறது.

## பொது
### வரலாறு

இந்த நகர்ப்புற கிராமம் மலாக்கா மாநிலத்தில் உள்ள பழைய கிராமங்களில் ஒன்றாகும். பாயா ரம்புட் கிராமத்தின் வரலாறு 1705-ஆம் ஆண்டில் தொடங்குகிறது. இந்தோனேசியா, சுமத்திராவில் இருந்த கெரிஞ்சி கிராமத்தைச் சேர்ந்த நான்கு நண்பர்களான மாலிம் பாஞ்சாங், மாலிம் சிகாய், துவான் பகே அலி மற்றும் பெயர் தெரியாத மற்றொருவரால் திறக்கப்பட்டது. 

இவர்கள் இந்த இடத்திற்கு முதன்முதலில் வந்தபோது இந்த இடம் ஒரு காட்டுப் பகுதியில் சதுப்பு நிலத்தால் சூழப்பட்டு இருந்தது. அங்கே ஓர் உயரமான மரத்தின் அடிப்பகுதியில் இருந்து நுனி வரை காட்டுப் புற்கள் மூடி இருந்தன. அதைக் கண்ட  அவர்கள் அந்த இடத்திற்கு பாயா ரும்புட் என்று பெயர் வைத்தார்கள். 

இருப்பினும், இதற்கு முன்னர் 15-ஆம் நூற்றாண்டில் அங்கு ஒரு குடியேற்றம் இருந்ததாகவும் இலக்கியச் சான்றுகள் உள்ளன. ஏனெனில் இக்காயாட் ஆங் துவா என்ற பழங்கால இலக்கிய நூலில் பாயா ரும்புட் கிராமத்தின் சில இடங்களின் பெயர்கள் குறிப்பிடப்பட்டுள்ளன.

## பொருளாதாரம்

இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் இருந்தாலும், வேளாண்மைத் துறையே முதன்மையாக உள்ளது. இங்கு பெரிய அளவிலான கால்நடை வளர்ப்பு; மற்றும் தண்ணீர்விட்டான் கொடி, கீரை, கடுகு மற்றும் வெள்ளரி போன்ற காய்கறிகளை பயிரிடப்படுகின்றன. 

மேலும், கிராமப் பெண்களின் ஒத்துழைப்பால் உபரி வருமானத்திற்கு வாத்து பண்ணைகளும் இயக்கப்படுகின்றன.

## பாயா ரும்புட் தமிழ்ப்பள்ளி

பாயா ரும்புட் நகரத்தில் ஒரு  தமிழ்ப்பள்ளி உள்ளது. அதன் பெயர் **பாயா ரும்புட் தமிழ்ப்பள்ளி**. அவற்றில் 170 மாணவர்கள் பயில்கிறார்கள். 18 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.

## மேற்கோள்கள்

## மேலும் காண்க
* மத்திய மலாக்கா மாவட்டம்

## வெளி இணைப்புகள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
பைடென்சு பிலோசா

**பைடென்சு பிலோசா** (தாவரவியல் வகைப்பாடு: *Bidens pilosa*) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “பைடென்சு” பேரினத்தில், 222 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளது. தென்னமரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

## மேற்கோள்கள்

## இதையும் காணவும்

*மூலிகைப் பட்டியல் (தமிழ்நாடு)

பகுப்பு:தாவரவியல் பெயருடையக் கட்டுரைகள்
பகுப்பு:சூரியகாந்திக் குடும்பம்
பகுப்பு:தமிழ்நாட்டின் தாவரங்கள்
சுங்கை ரம்பை

**சுங்கை ரம்பை** (மலாய்; ஆங்கிலம்: *Sungai Rambai*; சீனம்:双溪兰拜) என்பது மலேசியா, மலாக்கா, ஜாசின் மாவட்டத்தில் உள்ள ஒரு நகரம்; ஒரு முக்கிம் ஆகும். மலாக்கா மாநகரத்தில் இருந்து 33 கி.மீ; தொலைவில்; கீசாங் ஆற்றின் வழியில்; ஜொகூர் மாநில எல்லைக்கு அடுத்துள்ளது.

இந்தச் சிறிய நகரம் ஜொகூர், மூவார் நகரத்தின் எல்லையில் மலாக்காவின் நுழைவாயிலாக அமைகின்றது. அலோர் காஜா மற்றும் மூவார் நகரங்களை இணைக்கும் அலோர் காஜா-மத்திய மலாக்கா-ஜாசின் நெடுஞ்சாலை வழியாக இந்த நகரத்தை எளிதாக அடையலாம்.

மார்ச் 2017-இல், சுங்கை ரம்பை ஒரு தன்னாட்சி துணை மாவட்டமாக அறிவிக்கப்பட்டது இருப்பினும், மலேசியாவின் 2018-ஆம் ஆண்டு தேர்தலுக்கு பிறகு அதன் சுயாட்சி நிறுத்தம் செய்யப்பட்டது.

## பொது
### அருகாமை நகரங்கள்

* பத்து காஜா, (மலாக்கா)
* செபாத்து
* பாரிட் புத்தாட்
* பாரிட் பெரவாஸ்
* பாரிர் சியாலாங்
* பாரிட் சிடாங் செமான்
* பாரிட் கந்தோங்
* தம்பாக் மேரா
* ஜாலான் காபார்
* பாரிட் பெங்குலு

## உள்கட்டமைப்புகள்
* **சுங்கை ரம்பை வானூர்தி ஓடுதளம்** - செஸ்னா 172 போன்ற இலகுரக விமானங்களுக்கான பொது வானூர்தி ஓடுதளம்.
* சுங்கை ரம்பை பொழுதுபோக்கு பூங்கா
* சுங்கை ரம்பை இசுதானா
* இளைஞர் இயக்க மையம்

## மேற்கோள்கள்

## மேலும் காண்க
* ஜாசின் மாவட்டம்
* மலேசிய வானூர்தி நிலையங்களின் பட்டியல்
* அலோர் காஜா-மத்திய மலாக்கா-ஜாசின் நெடுஞ்சாலை

## வெளி இணைப்புகள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
பகுப்பு:ஜாசின் மாவட்டம்
முத்தையன்கட்டுக்குளம்

**முத்தையன்கட்டுக்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடமேற்கே சுமார் 20 கிலோமீட்டர் தூரத்தில் அமைந்துள்ளது.

## மேற்கோள்கள்


## மேலும் காண்க
முத்துஐயன்கட்டு குளம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
தீபா எம். ஒல்லப்பள்ளி

**தீபா எம். ஒல்லப்பள்ளி,** (*Deepa M. Ollapally*) ஜார்ஜ் வாஷிங்டன் பல்கலைக்கழகத்தின் எலியட் பன்னாட்டு விவகாரப் பள்ளியில் ஆசிய ஆய்வுகளுக்கான சீகுர் மையத்தின் பன்னாட்டு விவகாரங்களின் ஆராய்ச்சி பேராசிரியராகவும், இணை இயக்குநராகவும் உள்ளார். 2009-இல் எலியட் பள்ளியால் தொடங்கப்பட்ட எழும் அதிகாரம் (*ரைசிங் பவர்ஸ்*) முன்முயற்சியின் இயக்குநராகவும் உள்ளார்.

## கல்வி
ஒல்லப்பள்ளி முனைவர் பட்டம் பெற்றவர். கொலம்பியா பல்கலைக்கழகத்தில் அரசியல் அறிவியலில். ஒல்லப்பள்ளி ஜார்ஜ் வாசிங்டன் பல்கலைக்கழகத்தில் 2003இல் சேர்ந்தார். அவர் 1998-2003 வரை ஐக்கிய நாடுகளின் அமைதி நிறுவனத்தில் தெற்காசிய திட்டத்தை இயக்கினார், மேலும் 1990-97 வரை சுவார்த்மோர் கல்லூரியில் கற்பித்தார். 1996-98 வரை, ஒல்லப்பள்ளி இந்தியாவின் பெங்களூரில் உள்ள தேசிய மேம்பட்ட ஆய்வுக் கழகத்தில் மூலோபாய ஆய்வுப் பிரிவின் சக ஊழியராகப் பணியாற்றினார்.

இவரது ஆராய்ச்சி ஆசியாவில் பாதுகாப்பு மற்றும் அரசியலில் குறித்ததாகும். குறிப்பாக அணு ஆயுத பரவல் தடை, தீவிரவாதம், பாலினம் மற்றும் பிராந்தியத்தில் அடையாள அரசியல். இவரது தற்போதைய ஆராய்ச்சி முக்கியத்துவமாக உள்ளன். இந்தியாவில் உள்நாட்டு வெளியுறவுக் கொள்கை விவாதங்கள் மற்றும் அமெரிக்காவின் பிராந்திய பாதுகாப்பு மற்றும் உலகளாவிய தலைமை ஆகியவற்றில் இவற்றின் தாக்கங்கள் மீது கவனம் செலுத்துகின்றார். இவர் பெண்கள் பாதுகாப்பு, மோதல் மேலாண்மை மற்றும் அமைதிக்கான ஆலோசனைக் குழு உறுப்பினர் ஆவார், புது தில்லி, மேலும் பன்னாட்டு பாதுகாப்பு,தொடர்பான  வாசிங்டன் அமைப்பின் பெண்களுக்கான இயக்குநர்கள் குழுவில் பணியாற்றியுள்ளார். இந்தியா மற்றும் வெளிநாடுகளில் நடைபெறும் வெளியுறவுத்துறை குறித்த கொள்கைள் தொடர்பான விவாதங்களில் பங்கேற்பதன் மூலம் இவர் நன்கு அறியப்படுகிறார்.

## தனிப்பட்ட வாழ்க்கை
ஒல்லப்பள்ளி இலண்டன் இம்பீரியல் கல்லூரியில் உள்ள இம்பீரியல் வணிகப் பள்ளியின் புலத்தலைவர் ஜி. "ஆனந்த்" ஆனந்தலிங்கத்தை மணந்தார், இவர் . ஓலப்பள்ளி இரண்டு குழந்தைகளின் தாயார் மற்றும் டாஷ் என்ற பீகிள் கலவையின நாயின் உரிமையாளர் ஆவார்.

## மேற்கோள்கள்

## வெளி இணைப்புகள்

* ஜார்ஜ் வாஷிங்டன் பல்கலைக்கழக ஆசிரியர் பக்கம்
* ரைசிங் பவர்ஸ் முன்முயற்சி

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
சோகினி கர்-நாராயண்

**சோகினி கர்-நாராயண்** (*Sohini Kar-Narayan*) ஓர் இங்கிலாந்து-இந்திய பொருட்கள் அறிவியலாளர் ஆவார். இவர் கேம்பிரிச்சுப் பல்கலைக்கழகத்தில் பேராசிரியராக உள்ளார். ஆற்றல் அறுவடைக்கான பாலிமர் அடிப்படையிலான பொருட்கள் குறித்து  இவரது ஆராய்ச்சி கவனம் செலுத்துகிறது. இவருக்கு 2023ஆம் ஆண்டு வேதியியலுக்கான வேந்திய சங்க பீட்டர் டே பரிசு வழங்கப்பட்டது.

## இளமையும் கல்வியும்
நைஜீரியாவில் பிறந்து வளர்ந்த கர்-நாராயண் கொல்கத்தாவின் மாநிலப் பல்கலைக்கழகத்தில் இளங்கலைப் பட்டம் பெறுவதற்காக இந்தியா வந்தார். இவர் இந்திய அறிவியல் கழகத்தில் பட்டதாரி மாணவி ஆவார். 2009-இல் முனைவர் பட்டம் பெற்ற பிறகு, இவர் கேம்பிரிச்சுப் பல்கலைக்கழகத்திற்குச் சென்றார். இங்கு இவர் டோரதி ஒட்ச்க்கின் சகாவாக இருந்தார்.

## ஆராய்ச்சியும் பணியும்
கர்-நாராயண் 2015-இல் கேம்பிரிட்ச்சு பல்கலைக்கழகத்தில் விரிவுரையாளராகவும், பின்னர் 2018-இல் பேராசிரியராகவும் நியமிக்கப்பட்டார். இவரது ஆராய்ச்சி உணர்திறன், உயிரியல் மருத்துவ பயன்பாடுகள் மற்றும் ஆற்றலுக்கான நானோ பொருட்களின் வளர்ச்சியைக் குறித்ததாகும். பைசோ மின்னணு நானோ மின்னாக்கிகளை உருவாக்க ஐரோப்பிய ஆராய்ச்சி குழு தொடக்க மானியம் இவருக்கு வழங்கப்பட்டது.
alt=Sohini Kar-Narayan (World Economic Forum, 2015)|thumb| சோகினி கர்-நாராயண் (உலகப் பொருளாதார மன்றம், 2015)
2022ஆம் ஆண்டில், கர்-நாராயணனுக்கு ஆர்மோரர்சு மற்றும் பிரேசியர்சு *ஆர்டியோசென்சு*  திறவினை பரிசு வழங்கப்பட்டது. இது எலும்பியல் அறுவை சிகிச்சை நிபுணர்களுக்கு அறுவை சிகிச்சை உள்வைப்புகளைத் தொடர்ந்து தனிப்பயனாக்கப்பட்ட கவனிப்பை வழங்க உதவும் திறன் உணர்வி ஆகும். கர்-நாராயண் நுண்நீர்ம விசை உணர்விகளை உருவாக்கினார். இது மென்மையான திசு சமநிலையை எளிதாக்குகிறது மற்றும் துல்லியமாக உள்வைப்புகளை வைக்க உதவுகிறது. மருத்துவர்கள் பணிப்பாய்வுகளை மாற்றாமல் அறுவை சிகிச்சை செயல்முறையை நிறைவு செய்ய வேண்டும் என்பதை உணர்ந்து அறுவைசிகிச்சை நிபுணர்களுடன் இணைந்து இந்த உணர்விகளை உருவாக்கினார்.

## விருதுகளும் கௌரவங்களும்

* 2015 உலக பொருளாதார மன்ற இளம் அறிவியலாளர் விருது
* 2021 பொறியியல் துறையில் செல்வாக்கு மிக்க சிறந்த 50 பெண்கள்
* 2022 ஆர்மர்சு மற்றும் பிரேசியர்சு திறன் பரிசு
* 2022 பொருட்கள், தாதுக்கள் மற்றும் சுரங்க நிறுவன, சகா
* 2023 வேதியியலுக்கான வேந்திய சங்க பீட்டர் டே பரிசு
* 2023 ஐரோப்பிய ஆராய்ச்சி குழும ஒருங்கிணைப்பாளர் மானியம்

## மேற்கோள்கள்

பகுப்பு:வாழும் மக்கள்
அரசு மகளிர் கல்லூரி, அனந்த்நாக்

**மகளிர் கல்லூரி, அனந்த்நாக்** என்பது இந்திய நிர்வாகத்தின் கீழ் சம்மு-காசுமீரில் உள்ள ஒரு மகளிர் கல்லூரி ஆகும். 1979 ஆம் ஆண்டில் அனந்த்நாக் நகரின் மையத்தில் இடைநிலைக் கல்லூரியாக நிறுவப்பட்ட இக்கல்லூரி காசுமீர் பல்கலைக்கழகத்தின் கீழ் இணைக்கப்பட்டுள்ளது.

தெற்கு காசுமீரில் முதல் மகளிர் கல்லூரியாக நிறுவப்பட்ட இக்கல்லூரி, அந்தப் பகுதியிலுள்ள மகளிர் தரமான உயர்கல்வியை எளிதாக அணுக வேண்டும் என்ற அடிப்படை நோக்கத்துடன் இளங்கலைப் படிப்புடன் கருத்தரங்குகள், விவாதங்கள், வினாடி வினாக்கள், பேச்சுக்கள், மாநாடுகள், கலாச்சார நிகழ்ச்சிகள் மற்றும் விளையாட்டு நிகழ்வுகள் போன்ற நிகழ்வுகளையும் நடத்திவருகிறது.

## படிப்புகள்

இக்கல்லூரியில் கலை, அறிவியல் முதல் மனிதநேயம் வரை பல்வேறு இளங்கலைப் படிப்புகள் பயிற்றுவிக்கப்படுகின்றன. இக்கல்லூரியால் வழங்கப்படும் இளங்கலை படிப்புகளின் பட்டியல் பின்வருமாறு, .

* வணிக இளங்கலை (BCOM) 
* கணினி பயன்பாட்டு இளங்கலை (BCA) 
* மருத்துவ அறிவியலில் இளங்கலை (பி. எஸ். சி.) 
* மருத்துவம் அல்லாத அறிவியலில் இளங்கலை (பி. எஸ். சி.) 
* இளங்கலை கலை (பி. ஏ.) 
## துறைகள்

* கணினி அறிவியல் துறை
* உள்துறை அறிவியல் துறை
* தாவரவியல் துறை
* விலங்கியல் துறை
* இயற்பியல் துறை
* வேதியியல் துறை
* வர்த்தகத் துறை
* பட்டுப்புழு வளர்ப்புத் துறை
* கல்வித் துறை
* பொருளாதாரத் துறை
* வரலாற்றுத் துறை
* அரசியல் அறிவியல் துறை
* சுற்றுலா மற்றும் பயணம்
* பாரசீகத் துறை
* இந்தி துறை
* உருது துறை
* கணிதத் துறை
* ஆங்கிலத் துறை

## மேற்கோள்கள்

பகுப்பு:Coordinates on Wikidata
பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
அலோர் காஜா நகராட்சி

**அலோர் காஜா நகராட்சி** (மலாய்: *Majlis Perbandaran Alor Gajah*; ஆங்கிலம்: *Alor Gajah Municipal Council*); (சுருக்கம்: **MPAG**) என்பது மலேசியா, மலாக்கா, அலோர் காஜா மாவட்டத்தின் அலோர் காஜா நகரத்தை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது.

அலோர் காஜா நகராட்சியின் பிரதான தலைமையகம், அலோர் காஜாவில், அலோர் காஜா நகராட்சி தலைமையகத்தில் அமைந்துள்ளது.

உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; அலோர் காஜா நகரின் உள்ளூர் நகராண்மைக் கழகமாக 1 சூலை 1978-இல் நிறுவப்பட்டது. அதன்பின்னர், மே 1, 2003-இல் அலோர்காஜா நகராட்சியாக தரம் உயர்த்தப்பட்டது.

## செயல்பாடுகள்

அலோர் காஜா நகராட்சியின் செயல்பாடுகள்: 

* அலோர் காஜா நகர மேலாண்மை; 
* அலோர் காஜா நகர நகரத் திட்டமிடல்; 
* அலோர் காஜா நகரத்தின் கட்டடங்கள் கட்டுப்பாடு; 
* பொதுச் சுகாதாரம்; கழிவு மேலாண்மை; 
* சுற்றுச்சூழல் பாதுகாப்பு; 
* நகர்ப்புற உள்கட்டமைப்பின் பொது பராமரிப்பு; 
* சமூகப் பொருளாதார மேம்பாடு.

## மேற்கோள்கள்

## மேலும் காண்க
* மலேசியாவின் உள்ளாட்சி மன்றங்கள்
* மலேசிய உள்ளாட்சி மன்றங்களின் பட்டியல்

## வெளி இணைப்புகள்

* **** 

பகுப்பு:மலாக்கா
பகுப்பு:மலேசியாவின் உள்ளாட்சி மன்றங்கள்
பகுப்பு:மலாக்காவின் உள்ளாட்சி மன்றங்கள்
மேடலின் பியர்தோ

**மேடலின் பியர்தோ** (* Madeleine Biardeau* ) (16 மே 1922 நியோர்டு - 1 பிப்ரவரி 2010 செர்வக்சு ) பிரான்சைச் சேர்ந்த இந்தியவியலாளர் ஆவார். 

## ஆரம்ப கால வாழ்க்கை
மேட்லின் பியர்தோ சிறு தொழில்முனைவோர்களின் நடுத்தர வர்க்க குடும்பத்தில் பிறந்தார். பாரிசின் தென்மேற்கு புறநகரில் உள்ள அப்போது சிறுமிகளுக்கு மட்டுமே அனுமதிக்கப்ப்ட்டிருந்த ஒரு பிரெஞ்சு சமூகப்பள்ளியில் கல்வி பயின்றார். அங்கு இவர் தத்துவம் பயின்றார். கீழை நாடுகளின் ஆன்மீகத்தில் ஈர்க்கப்பட்டார். இடது கத்தோலிக்க சூழலுக்கு நெருக்கமாகவும், கத்தோலிக்க மதத்தை கடைப்பிடிப்பவராக இருந்தபோதிலும் வலுவான மதச்சார்பற்ற உணர்வைக் கொண்டிருந்ததால் இந்து தத்துவத்தைப் படிப்பதற்காக சமசுகிருதம் கற்கத் தொடங்கினார். 

## இந்தியவியல்
இந்தியாவைப் பற்றி ஆர்வத்துடன், 1950 களில் இரண்டு ஆண்டுகள் திருவாங்கூர் பல்கலைக்கழகத்தில் சேர்ந்த பியர்தோ,  பண்டிதர்களின் உதவியுடன் சமசுகிருத நூல்களை படித்தார். இவர் 1990கள் வரை கிட்டத்தட்ட ஒவ்வொரு ஆண்டும் இந்தியாவிற்கு வந்து சென்றார். மேலும் புனேவிலுள்ள டெக்கான் முதுகலை கல்லூரி மற்றும் ஆய்வு நிறுவனம் மற்றும் பாண்டிச்சேரி பிரெஞ்சு நிறுவனம் ஆகியவற்றில் பணிபுரியும் சமசுகிருதப் பண்டிதர்களுடன் நெருக்கமாக பணியாற்றினார். இவர் நகரங்கள் மற்றும் கிராமங்களில் உள்ள வழிபாட்டுத் தலங்களுக்குச் சென்று, பல்வேறு சாதிகளைச் சேர்ந்த மக்களைக் கணக்கெடுத்து, பல்வேறு வழிபாட்டு முறைகள் மற்றும் சடங்குகள் பற்றிய தகவல்களை சேகரித்தார். 

புராணங்களிலும் அத்வைத வேதாந்தத்திலும் உள்ள தத்துவங்களை விரிவாகப் படித்தார். மந்தன மிஸ்ரர், வாசஸ்பதி மிஸ்ரர் மற்றும் பரத்ஹரி ஆகியோரின் படைப்புகளை இவர் பிரெஞ்சு மொழியில் மொழிபெயர்த்தார். 1964 இல் (பிரெஞ்சு மொழியில்) “பாரம்பரிய பிராமணியத்தில் அறிவு கோட்பாடு மற்றும் பேச்சின் தத்துவம் ” என்ற தனது முனைவர் பட்ட ஆய்வுக் கட்டுரையை எழுதினார்.

இந்து இதிகாசங்கள் பியர்தோவின் பங்களிப்பில் ஒரு முக்கிய பகுதியாக இருந்தது. *மேரி-கிளாட் போர்ச்சர்* மற்றும் *பிலிப் பெனாய்ட்* என்ற இரண்டு அறிஞர்களுடன் இணைந்து இவர் வால்மீகியின் இராமாயணத்தை பிரெஞ்சு மொழியில் மொழிபெயர்த்தார் (1991). 2002 இல் வெளியிடப்பட்ட மகாபாரதத்தின் இரண்டு திருத்தப்பட்ட தொகுதிகள் இவரது கடைசி முக்கியப் படைப்பாகும். சுருக்கமாக, மகாபாரதத்தை பௌத்தத்திற்கு எதிரான அறிவார்ந்த மற்றும் மதரீதியான எதிர்வினையாக மேடலின் பியர்தோ கருதினார். பிரஞ்சு மொழியில் “பியர்தோவின் மகாபாரதம் ”என்ற தலைப்பில், அந்த உரை “பிராமணியத்தின் அடிப்படை உரை” என கருதப்படுகிறது. 

## இறப்பு
மேட்லின் பியர்தோ 2008 இல் பிரான்சிலுள்ள சமூக இடமான செர்வெக்சில் தங்கியிருந்தார். மேலும் 2010 இல் இறந்தார். 

## நூல் பட்டியல்
* Histoires de poteaux : Variations védiques autour de la Déesse hindoue, École Française d'Extrême Orient, 2005.
** Stories about Posts: Vedic Variations around the Hindu Goddess (1994). . Translated by Alf Hiltebeitel.
* L'hindouisme, anthropologie d'une civilisation, Flammarion, 1995.
** *Hinduism: The Anthropology of a Civilization* (1994). . Translated by Richard Nice.
* *Le Mahabharata*, Le Seuil, 2002. A two-edition French translation of the Mahabharata.

## மேற்கோள்கள்

## வெளி இணைப்புகள்

* Obituary in *Indologica* Volume XXXVII (2011)

பகுப்பு:பிரெஞ்சு இந்தியவியலாளர்கள்
பகுப்பு:2010 இறப்புகள்
பகுப்பு:1922 பிறப்புகள்
வாசியம்

**வாசியம்**  (*Wasium*) என்பது இயே. எஃப் பக்கர் என்பவரால் கண்டுபிடிக்கப்பட்ட வேதியியல் தனிமத்திற்கு பரிந்துரைக்கப்பட்ட ஒரு பெயராகும்.  சுவீடனின் அரச இல்லமாகக் கருதப்படும் வாசா இல்லம் என்பதிலிருந்து வாசியம் என்ற இந்த பெயர் பெறப்பட்டது.

1862 ஆம் ஆண்டில், பக்கர் நார்வே நாட்டின் தீவான இரான்சோம் தீவிலிருந்து கிடைத்த ஆர்தைட்டு என்றும் அல்லானைட்டு என்றும் அழைக்கப்பட்ட கனிமத்தை ஆய்வு செய்து, அதில் ஒரு புதிய தனிமம் இருப்பதாக முடிவு செய்தார். அடுத்தடுத்த ஆண்டுகளில் வாசியம் ஆக்சைடு வேறு பல தனிமங்களின் கலவை என்பதைத் தெளிவுபடுத்தும் பல கட்டுரைகள் வெளியிடப்பட்டன.   

வாசியம் நார்வே ஆர்தைட்டும்  ஆர்தைட்டும் இட்டெர்பை என்ற சுவீடன் நாட்டு கிராமத்தில்  இருந்து கிடைத்ததாக பக்கரால் கூறப்பட்டது. ரேன்சோம் தீவிலும் ஆர்தைட்டு  இருந்ததாகவும் பக்கர் கூறினார்.  அலனைட்டின் ஒரு கனிம வடிவமான வாசைட்டு கனிமத்தில் வாசியம் கண்டுபிடிக்கப்பட்டதாகக் கூறப்படுகிறது. 

## மேற்கோள்கள்

பகுப்பு:தனிமங்கள்
பகுப்பு:வேதியியலின் வரலாறு
அரசு மகளிர் கல்லூரி, பாரமுல்லா

பாரமுல்லா மகளிர் கல்லூரி என்று பரவலாக அழைக்கப்படும் **[[பாரமுல்லா]] அரசு மகளிர் கல்லூரி** என்பது ஜம்மு-காஷ்மீரின் பாரமுல்லா நகரில் 1986ஆம் ஆண்டு நிறுவப்பட்ட பல்கலைக்கழக மானியக் குழுவினால் தன்னாட்சிக் கல்லூரி என அங்கீகரிக்கப்பட்டுள்ள **மகளிர் கல்லூரி** ஆகும். காஷ்மீர் பல்கலைக்கழகத்துடன் இணைக்கப்பட்டுள்ள இக்கல்லூரி பல்கலைக்கழக மானியக் குழு (இந்தியா)வினால் அங்கீகரிக்கப்பட்டுள்ளது.

இக்கல்லூரி, தேசிய மதிப்பீடு மற்றும் தரச்சான்று அவையினால் "பி" தர மதிப்பீடு பெற்று அங்கீகரிக்கப்பட்டுள்ளது.

## உருவாக்கம்
ஜம்மு-காஷ்மீரின் அப்போதைய முதலமைச்சர் ஃபரூக் அப்துல்லாவின் ஆட்சிக்காலத்தில் 1986 ஆம் ஆண்டில் ஜம்மு-காஷ்மீரின்  பாரமுல்லா மற்றும் அதன் அருகிலுள்ள கிராமப்புறங்களில் உள்ள பெண் மாணவர்களின் தேவைகளைப் பூர்த்தி செய்யும் பொருட்டு அம்மாநில அரசு இந்த கல்லூரியை நிறுவியது.

## அமைவிடம்
இந்த பாரமுல்லா மகளிர் கல்லூரியானது தேசிய நெடுஞ்சாலை சாலை NH1A யில், அம்மாநில கோடைக்கால தலைநகரான  சிறீநகரில் இருந்து வடமேற்கே 54 கி. மீ. தொலைவில் உள்ள பாரமுல்லா மாவட்டப் பகுதியில் அமைந்துள்ளது.  இது பாரமுல்லா மாவட்டத்தில் உள்ள பெண்களுக்கான உயர் கல்வி நிறுவனமாகும்.

## படிப்புகள்

* இளங்கலை கலை
* இளங்கலை அறிவியல் (மருத்துவம்) 
* இளங்கலை அறிவியல் (மருத்துவம் அல்லாத) 
* வணிகவியல் இளங்கலை
* கணினி பயன்பாடுகளில் இளங்கலை 

இது தவிர, தரவு பராமரிப்பு மேலாண்மை, தரவு செயலாக்க மேலாண்மை மற்றும் பட்டு வளர்ப்பு போன்ற பல்வேறு வேலைவாய்ப்பு சார்ந்த திறன் மேம்பாட்டு பயிற்சிகள், கூடுதல் படிப்புகள் மற்றும் சான்றிதழ் படிப்புகளும் மாணவர்களுக்கு பயிற்றுவிக்கப்படுகின்றன.

## மேற்கோள்கள்

பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
கருநாபி

**கருநாபி** (தாவரவியல் வகைப்பாடு: *Aconitum lethale, அகோனைடும் இலேதலே*) என்பது  இரனன்குலேசியே குடும்பத்தில் உள்ள, ஒரு வகை பூக்கும் தாவரமாகும். இக்குடும்பத்தில், 51 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “அகோனைடும்” பேரினத்தில், 337 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1854 ஆம் ஆண்டு வெளிவந்துள்ளது. கிழக்கு, மேற்கு இமயமலைத்தொடர் பகுதிகள், நேபாளம், திபெத்  பகுதிகளின் அகணிய தாவரமாக இவ்வினம் உள்ளது. ஆயுர்வேதம் மருத்துவத்திலும், சீன பாரம்பரிய மருத்துவத்திலும் இது பயனாகிறது.

## மேற்கோள்கள்
	

பகுப்பு:தாவரவியல் பெயருடையக் கட்டுரைகள்
பகுப்பு:மருத்துவத் தாவரங்கள்
அரசு மகளிர் கல்லூரி, சிறிநகர்

*சிறிநகர் மகளிர் கல்லூரி* என்று பொதுவாக அழைக்கப்படும் **[[சிறிநகர்]] அரசு மகளிர் கல்லூரி,** என்பது ஜம்மு-காஷ்மீரின் கோடைக்கால தலைநகரமான சிறிநகரில் உள்ள முஹம்மது அப்துல்லா சாலையில் ஸ்ரீ பிரதாப் கல்லூரியின் எதிரே உள்ள லால் சவுக் அருகே 8.50 ஏக்கர் வளாகத்தில் 950 இல் நிறுவப்பட்ட மகளிர் கல்லூரியாகும். 

இந்த கல்லூரியும் இன்னும் நான்கு கல்லூரிகளும் இணைந்து ஆரம்பிக்கப்பட்ட சிறிநகர் தொகுப்பு பல்கலைக்கழகத்துடன் இணைக்கப்பட்டுள்ளது, 

பல்கலைக்கழக மானியக் குழு (இந்தியா)வால் அங்கீகரிக்கப்பட்டுள்ள இந்த இளங்கலைக் கல்லூரியானது, தேசிய மதிப்பீடு மற்றும் தரச்சான்று அவையால் **<nowiki/>'ஏ' தரத்துடன்** அங்கீகாரம் பெற்றுள்ளது.

## உருவாக்கம்
சம்மு-காசுமீரின் அப்போதைய பிரதமர் ஷேக் முகமது அப்துல்லாவின் ஆட்சியின் போது, அக்டோபர் 1950 ஆம் ஆண்டில்அம்மாநில அரசால் இக்கல்லூரியை,  பல்வேறு சமூக-கலாச்சாரப் பின்னணியிலிருந்து வரும் பெண்களின் முன்னேற்றத்திற்காக நிறுவியுள்ளது.

## துறைகள்

* மனித மேம்பாட்டு துறை
* ஆங்கிலத் துறை
* அறிவியல் துறை
* கணினி அறிவியல் துறை
* சமூக அறிவியல் துறை
* மனிதநேயம், இஸ்லாமிய மற்றும் கிழக்கத்திய கற்றல் துறை
* வீட்டு அறிவியல் துறை

## பட்டங்கள்

* இளங்கலை அறிவியல் (மருத்துவம்) 
* இளங்கலை அறிவியல் (மருத்துவம் அல்லாத) 
* இளங்கலை அறிவியல் (வீட்டு அறிவியல்) 
* இளங்கலை கலை
* இளங்கலை (இதழியல் மற்றும் வெகுஜன தொடர்பு) 
* ஒருங்கிணைந்த எம்சிஏ.
* இளங்கலை கலை (ஹானர்ஸ் ஆங்கிலம்) 
* மாஸ்டர் ஆஃப் சயின்ஸ் (ஹோம் சயின்ஸ்) 
* நர்சிங் இளங்கலை

## அங்கீகாரம்
தேசிய மதிப்பீடு மற்றும் அங்கீகார அவை (என்ஏஏசி) சிறிநகரில் உள்ள இந்த அரசு மகளிர் கல்லூரிக்கு **ஏ தரம்** வழங்கியுள்ளது.

## மேலும் காண்க

* அரசு மகளிர் கல்லூரி, நவகதல் ஸ்ரீநகர்
* அரசு மகளிர் கல்லூரி, பாரமுல்லா

## மேற்கோள்கள்

பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
ரிச்சா சிங்

**ரிச்சா சிங்** (*Richa Singh*) ஓர் இந்திய கணினி அறிவியலாளர். இவர் உயிரியளவியலில் முக அங்கீகார அமைப்பு மற்றும் கருவிழி அங்கீகாரம் குறித்த ஆய்வினை மேற்கொள்கின்றார். சிங் ஜோத்பூரில் உள்ள இந்திய தொழில்நுட்பக் கழகத்தில் பேராசிரியராகவும் கணினி அறிவியல் துறைத் தலைவராகவும் உள்ளார்.

## கல்வி மற்றும் தொழில்
சிங் 2008ஆம் ஆண்டு மேற்கு வர்ஜீனியா பல்கலைக்கழகத்தில் முனைவர் பட்டம் பெற்றார். கணினி அறிவியலில் இவரது ஆய்வு *முக அங்கீகாரத்தில் கோவாரியட்டுகளின் விளைவைத் தணிப்பது* ஆகும்.  அஃப்செல் நூரால் மேற்பார்வையிடப்பட்டது

அவர் 2009 இல் டெல்லியில் உள்ள இந்திரபிரஸ்தா இன்ஸ்டிடியூட் ஆப் இன்ஃபர்மேஷன் டெக்னாலஜியில் உதவிப் பேராசிரியரானார், மேலும் 2015 இல் இணைப் பேராசிரியராகவும், 2019 இல் முழுப் பேராசிரியராகவும் பதவி உயர்வு பெற்றார். 2019 ஆம் ஆண்டில், அவர் ஜோத்பூரில் உள்ள ஐஐடியில் தனது தற்போதைய நிலைக்கு மாறினார்.

## அங்கீகாரம்
சிங் 2018-இல் பேட்டர்ன் ரெகக்னிஷனுக்கான பன்னாட்டுச் சங்கத்தின் சகாவாக நியமிக்கப்பட்டார். "முக அங்கீகாரம் மற்றும் வடிவ வகைப்பாட்டிற்கான பங்களிப்புகளுக்காக" இவருக்கு இந்த மதிப்பு வழங்கப்பட்டது. "பல்லூடக நெறிமுறைகள் மற்றும் இணையத் தரங்களுக்கான பங்களிப்புகளுக்காக" 2021ஆம் ஆண்டு கூட்டாளிகளின் ஐஇஇஇ சகாவாக நியமிக்கப்பட்டார்.

## மேற்கோள்கள்

## வெளி இணைப்புகள்
* முகப்பு பக்கம்
* Richa Singh வெளியீடுகள்  

பகுப்பு:வாழும் மக்கள்
பகுப்பு:கணினி அறிவியலாளர்கள்
கெர்ரி சாண்ட்லர்

**கெர்ரி கமார் சாண்ட்லர்** (பிறப்பு செப்டம்பர் 28, 1969) ஒரு அமெரிக்க தட்டிசைப்பாளர் மற்றும் பாடல் பதிவு தயாரிப்பாளர் ஆவார். அவர் மின்னணுசார் இசையில் ஒரு முன்னோடி என்று அழைக்கப்பட்டார்.

## சுயசரிதை
ஜாஸ் இசைக்கலைஞர்களின் குடும்பத்தில் சாண்ட்லர் வளர்ந்தார். இவ்சரது பாடல்களில் நியூ ஜெர்சி வகைப் பாடல்களின் தாக்கங்களைக் காணலாம். அவரின் தந்தை, ஜோசப் சாண்ட்லர், கெர்ரிக்கு சோல் இசைவகை, மின்னணுசார் இசை வடிவம், திசுகோ வகை இசை என பல் இசை விதங்களைக் கற்றுக்கொடுத்தார். பல நிகழ்ச்சிகளுக்கு தனது தந்தையுடன் சேர்ந்து சாண்ட்லர் செல்லத் தொடங்கினார். அவர் தனது 13 வயதில் நியூ ஜெர்சியின் ஈஸ்ட் ஆரஞ்சில் உள்ள ராலி ராக்கெட் கிளப்பில் தனது இசைப்பதிவுகளை செய்யத் தொடங்கினார்.

14 வயதில், அவர் பாடல் பதிவிடங்களில் பயிற்சி பெருவதோடு மட்டும் அல்லது இசை தயாரிப்பையும் தொடங்கினார். 1991 இல் அட்லாண்டிக் ரெக்கார்ட்ஸில் அவரது முதல் தனிப்பாடலான "சூப்பர் லவர்/கெட் இட் ஆஃப்" வெளியானதிலிருந்து, சாண்ட்லர் நூறுக்கும் மேற்பட்ட பதிவுகளை வெளியிட்டார். அவர் 1980களில் நியூ ஜெர்சியின் நெவார்க்கில் உள்ள கிளப் சான்சிபாரில் தட்டிசப்பாளராக இணந்தார்.  கிளப் சான்சிபார் என்பது நியூ ஜெர்சி சவுண்ட்டின் *டீப் ஹவுஸ்* அல்லது *கேரேஜ் ஹவுஸி*ன் தாயகம் ஆகும். இதன் மூலம் பல இசைக் கலைஞர்கள் அறிமுகமாயினர்.

சாண்ட்லர் ஐக்கிய இராச்சியத்தில்  மேட்ஹவுஸ் ரெக்கார்ஸ் பதிவின் நிறுவனர் ஆவார். அதன் பல பிரபல பாடல் வெளியீட்டளர்களில் ராய் அயர்ஸ் மற்றும் டென்னிஸ் ஃபெரர் ஆகியோர் அடங்குவர்.

2016 ஆம் ஆண்டில், அவர் தனது மூன்றாவது பதிவு நிறுவனமான காவோஸ் தியரியை நிறுவினார். இதில் தி மார்டினெஸ் பிரதர்ஸ் மட்டுமல்லாது, ஜேமி ஜோன்ஸ், சடோஷி டோமி, சேத் ட்ரோக்ஸ்லர் போன்ற குறிப்பிடத்தக்க கலைஞர்களின் வெளியீடுகளும் அடங்கும்.

## பாடல் வெளியீடுகள்
**பதிவுப் பாடல் தொகுப்புகள்**

* ஹெமிஸ்பியர்(1996)
* *கிங் ஸ்ட்ரீட்டில் காஸ்* (1997)
* *பர்ஸ்டு ஸ்டெப்ஸ்* (1999) 
* *கெர்ரியின் ஜாஸ் கஃபே* (2000)
* *சாடர்டா* (2001) 
* *ட்ரையோனிஸ்பியர்* (2003)
* *கம்ப்யூட்டர் கேம்ஸ்* (2008)
* *ஸ்பேசஸ் அன்ட் ப்ளேசஸ்* (2022)

**தனிப்பாடல்கள்**

* *சூப்பர் லவர்* (1990)
* *பானிக் EP* (1992)
* *மிஸ்டரி லவ்* (1993)
* *வளிமண்டலம் EP தொகுதி.* *1* (1993)
* *பார் எ தைம்* / சன்ஷைன் & ட்விலைட் (நைட் க்ரூவ்ஸ்) (2005)

## குறிப்புகள்

*

பகுப்பு:1969 பிறப்புகள்
பகுப்பு:வாழும் மக்கள்
அரசு மகளிர் கல்லூரி, (நவகடல், சிறிநகர்)

**அரசு மகளிர் கல்லூரி (நவகடல் சிறிநகர்),** என்பது காசுமீரின் சிலம் ஆற்றின் தென்கரையில் 1961 ஆம் ஆண்டில் கல்வியின் மூலம் பெண்களுக்கு அதிகாரமளிக்கும் நோக்கத்துக்காக நிறுவப்பட்ட மகளிர் கல்லூரியாகும்.

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியானது பல்கலைக்கழக மானியக் குழுவின் சட்டப்பிரிவு 2பி மற்றும் 12எஃப் கீழ் அங்கீகரிக்கப்பட்ட  இளங்கலைக் கல்லூரியாகும். காசுமீர் பள்ளத்தாக்கில் வணிகம் மற்றும் மேலாண்மை படிப்புகளை வழங்கும் ஒரே மகளிர் கல்வி நிறுவனம் இதுவாகும்.

இக்கல்லூரியானது தேசிய மதிப்பீடு மற்றும் தரச்சான்று  அவையால்  **<nowiki/>'ஏ' தரம்** வழங்கப்பட்டு அங்கீகரிக்கப்பட்டுள்ளது.

## அமைவிடம்
சிறிநகரின் பழைய நகரத்தில் உள்ள ஷெர்-இ-காஸ் என்று அழைக்கப்படும் நவகதல் பாலத்திற்கு அருகில் சிலம் ஆற்றின் தெற்கு கரையில் இந்த நவகதல் மகளிர் கல்லூரி அமைந்துள்ளது. சிறிநகரின் பழைய நகரத்தில் அமைந்துள்ள பெண்களுக்கான ஒரே உயர்கல்வி நிறுவனம் இதுவாகும். இக்கல்லூரி, சிறிநகர் நகர மையமான லால் சவுக்கின் தெற்கே சுமார் 6 கி.மீ. (3 மைல்) தொலைவிலும், வரலாற்று சிறப்புமிக்க ஜாமியா மஸ்ஜித்திற்கு மேற்கே சுமார் 1.5 கி.மீ. (0.93 மைல்) தூரத்திலும் அமைந்துள்ளது.

## உருவாக்கம்
ஜம்மு-காஷ்மீரின் அப்போதைய பிரதமர் பக்சி குலாம் முகமது ஆட்சியின் போது  1961 ஆம் ஆண்டில் கலை மற்றும் அறிவியல் பாடங்களை பெண்களுக்கு கற்றுக்கொடுக்கும் நோக்கத்துடன் இக்கல்லூரியை வெறும் 50 மாணவர்களுடன் 19  ஆசிரியர்களுடனும் நிறுவியுள்ளது.

## வரலாறு
இக்கல்லூரி, வரலாற்றுச் சிறப்புமிக்க மகாராஜ் குஞ்ச் என்ற டோக்ரா வம்ச அரசர்களின் அரண்மனை வளாகத்தின் அருகில்  அமைந்துள்ளது,  **ஷெர்-இ-காஸ்** என்று அழைக்கப்படும் சிறிநகரின் வரலாற்றுச் சிறப்பியல்பு கொண்ட வர்த்தக மைய பகுதியும் இதன் அருகிலேயே உள்ளது.1890 ஆம் ஆண்டில் மகாராஜா பிரதாப் சிங்கால் நிறுவப்பட்ட மருத்துவமனை வளாகமே தற்போது இம்மகளிர் கல்லூரி அமைந்துள்ளது. முதலில் அந்த மருத்துவமனை உயர்நிலைப் பள்ளியாக மாற்றப்பட்டது. பின்னர் கல்லூரியாக தரமுயர்த்தப்பட்டது.

1952 ஆண்டில் சம்மு-காசுமீரின் அப்போதைய பிரதமர் ஷேக் முகமது அப்துல்லா இதை மகளிர் கல்லூரிக்கு உயர்த்த உத்தரவிட்டார், அதன்படி 1961 ஆம் ஆண்டில் ஜம்மு மற்றும் காஷ்மீரின் அப்பொதைய பிரதமராக இருந்த பக்சி குலாம் முகமது காலத்தில் கல்லூரி திறக்கப்பட்டது.

## படிப்புகள்
கலை, அறிவியல், வணிகவியல், சமூக அறிவியல் ஆகியவற்றில் பல்வேறு இளங்கலை படிப்புகளையும், தொழிற்கல்வி மற்றும் தொழிற்கல்வி படிப்புகளையும் பயிற்றுவிக்கப்படுகிறது.

* இளங்கலை-கலைப் பாடங்கள்
* இளநிலை அறிவியல் (மருத்துவம்) 
* இளநிலை அறிவியல் (மருத்துவம் அல்லாத பிரிவுகள்) 
* இளங்கலை வணிகவியல் (கணினிமயமாக்கப்பட்ட கணக்கியல்) 
* இளங்நிலை வணிக நிர்வாகவியல்
* இளங்கலை சமூக அறிவியல்

## அங்கீகாரம்
தேசிய மதிப்பீடு மற்றும் அங்கீகார அவையால் 2015ஆம் ஆண்டில் நவகதல் அரசு மகளிர் கல்லூரிக்கு **"ஏ" தரத்தினை** வழங்கியது.

## மேலும் காண்க

* மகளிர் கல்லூரி எம். ஏ. ரோடு ஸ்ரீநகர்
* அரசு மகளிர் கல்லூரி, பாரமுல்லா

## மேற்கோள்கள்

பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
அரசு மகளிர் பட்டக் கல்லூரி, சோப்பூர்

சோப்பூர் மகளிர் கல்லூரி என்று பொதுவாக அழைக்கப்படும் **[[சோப்பூர்]] அரசு மகளிர் கல்லூரி**, இந்திய யூனியன் பிரதேசமான ஜம்மு-காஷ்மீரில் உள்ள பாரமுல்லா மாவட்டத்தில் உள்ள சோப்பூரில் 2006  ஆம் ஆண்டில் நிறுவப்பட்ட மகளிர் கல்லூரியாகும்.

காசுமீர் பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல், கணினி பயன்பாடு போன்ற பிரிவுகளில் இளங்கலைப் பாடங்கள் பயிற்றுவிக்கப்படுகின்றன.  தன்னாட்சி கொண்ட இந்த மகளிர் பட்டப்படிப்பு கல்லூரி பல்கலைக்கழக மானியக் குழுவின் (இந்தியா) சட்டம், 1956 பிரிவு 2 (எஃப்) மற்றும் 12 (பி) ஆகிய பிரிவுகளின் கீழ் அங்கீகரிக்கப்பட்டுள்ளது.

## அமைவிடம்
இந்தக் கல்லூரி  சோப்பூரில் (ஆப்பிள் நகரம்) ஆசியாவின் மிகப்பெரிய பழ மண்டிக்கு அருகில் அமைந்துள்ளது. சோபோரிலிருந்து சுமார் 3 கி.மீ. தொலைவிலும், மாவட்டத் தலைமையகமான பாரமுல்லாவிலிருந்து 17 கி.மீ. தொலைவிலுஂம், மாநில கோடைக்காலத் தலைநகரான சிறிநகரிலிருந்து 49 கி.மீ. தொலைவிலும் அமைந்துள்ளது.

## உருவாக்கம்
இந்தியப் பிரதமரின் புனரமைப்புத் திட்டத்தின் கீழ் முப்தி முகமது சயீத் முதலமைச்சராக இருந்தபோது, 2005 ஆம் ஆண்டில் ஜம்மு-காஷ்மீர் அரசு இந்த கல்லூரிக்கு அடிக்கல் நாட்டி, 2006 ஆம் ஆண்டில் மறைந்த டாக்டர் குலாம் நபி லோன் மூலமாக திறக்கப்பட்டது.

## படிப்புகள்
இக்கல்லூரியில் கலை, கணினி பயன்பாடு மற்றும் அறிவியல் பிரிவுகளில் பல்வேறு இளங்கலை படிப்புகள் வழங்கப்படுகின்றன.

### இளங்கலை படிப்புகள்

* கலைகளில் இளங்கலை
* அறிவியல் இளங்கலை (மருத்துவம்) 
* அறிவியல் இளங்கலை (மருத்துவம் அல்லாத) 
* கணினி பயன்பாட்டு இளங்கலை (BCA) 
* வீட்டு அறிவியல்

## மேற்கோள்கள்

பகுப்பு:பாரமுல்லா மாவட்டம்
பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
துமேடியா

**துமேடிய** (*Dumetia*) என்பது இந்தியாவிலும் இலங்கையிலும் காணப்படும் பழைய உலக சிலம்பன் குடும்பமான துமாலிடேயில் உள்ள பசாரைன் பறவைக் குடும்பச் பேரினமாகும்.

## வகைப்பாட்டியல்
1852ஆம் ஆண்டு இங்கிலாந்து விலங்கியல் நிபுணர் எட்வர்ட் பிளைத் என்பவரால் *துமேடியா* பேரினம் அறிமுகப்படுத்தப்பட்டது. இப்பேரினத்தின் பெயர் இலத்தீன் சொல்லான *டுமேட்டம்* என்பதிலிருந்து பெறப்பட்டது. *டுமெட்டி* என்றால் "அடர்" என்று பொருள். பிளைத் இந்தப் பேரினத்தில் இரண்டு சிற்றினங்களைப் பட்டியலிட்டார். இவற்றில் ஜோர்ஜ் இராபர்ட் கிரே 1855-இல் மஞ்சட்பழுப்பு வயிற்றுச் சிலம்பனை மாதிரி இனமாகத் தேர்ந்தெடுத்தார்.  

## சிற்றினங்கள்
இப்பேரினமானது பின்வரும் சிற்றினங்களைக் கொண்டுள்ளது:

## மேற்கோள்கள்

பகுப்பு:பறவைப் பேரினங்கள்
விஸ்வ பாரதி கல்வியியல் கல்லூரி

**விஸ்வ பாரதி கல்வியியல் கல்லூரி** என்பது  காசுமீரின் சிறிநகரில் உள்ள ரெய்னாவாரியில் தால் ஏரியின் உப்பங்கழியில் 1980 ஆம் ஆண்டில் நிறுவப்பட்ட ஒரு கல்வியியல் கல்லூரியாகும். 2009 ஆம் ஆண்டு வரை பெண்கள் மட்டுமே பயிலும் கல்லூரியாக இருந்த இது, ஆசிரியர் கல்வியின் வளர்ந்து வரும் தேவையைப் பூர்த்தி செய்ய ஆண்களையும் சேர்த்துக் கொள்ள காசுமீர் பல்கலைக்கழகத்தால் அனுமதி வழங்கப்பட்டதைத் தொடர்ந்து  தற்போது இருபாலரும் பயிலும் கல்வி நிறுவனமாக இயங்கிவருகிறது.

காசுமீர் பல்கலைக்கழகத்துடன் இணைக்கப்பட்டுள்ள  இந்தக் கல்லூரி அப்பள்ளத்தாக்கில் ஏற்பட்ட கொந்தளிப்பு காரணமாக 1990 ஆம் ஆண்டில் காஷ்மீரில் இருந்து மாற்றப்பட்டு, தற்போது ஜம்முவின் அகல்பூர் மோர் என்ற இடத்தில் இயங்கிவருகிறது. 

## அங்கீகாரம்
சங்கங்கள் பதிவுச் சட்டத்தின் கீழ் பதிவு செய்யப்பட்டு, ஒரு தன்னாட்சி இயக்குநர் குழுவால் காசுமீர்ப் பகுதியில் நிர்வகிக்கப்படும் தனியார் கல்லூரியான இது, தேசிய மதிப்பீடு மற்றும் தரச்சான்று அவையால் மார்ச் 2007 ஆம் ஆண்டில் **பி** தரமளிக்கப்பட்டு அங்கீகரிக்கப்பட்டுள்ளது.

## கற்றல் வசதிகள்
ஆசிரியர் பயிற்றுநர்களின் செயல்முறைத் திறனை மேம்படுத்தவும், பங்கேற்புக் கற்றலை ஊக்குவிக்கவும், இக்கல்லூரி அனைத்து வசதிகளுடன் கூடிய ஆய்வகங்களை இயக்கி வருகிறது. 

* கணித ஆய்வகம் - கணிதக் கருத்துகளைக் கற்கவும், ஆராயவும், பல்வேறு பொருட்களைப் பயன்படுத்தி அதன் பல்வேறு செயல்பாடுகள் மூலம் கணித உண்மைகள் மற்றும் தேற்றங்களைச் சரிபார்க்கவும் பயன்படுத்தப்படுகிறது. 
* தொழில்நுட்ப ஆய்வகம் - நவீன தொழில்நுட்பச் சாதனங்களைப் பயன்படுத்தி பயிற்சியாளர்களுக்குத் தரமான கல்வியை வழங்குவதற்கான வசதிகள் கொண்ட ஆய்வகம். 
* மொழி ஆய்வகம் - மொழித் தடைகளைச் சமாளிக்க மாணவர்களைத் தயார்படுத்துவதும், மொழி கற்றலில் நேர்மறையான அணுகுமுறையை வளர்க்கவும் ஆங்கில மொழிப்புலமையை அதிகரிக்க இது உதவுகிறது. 
* சமூக அறிவியல் ஆய்வகம் - ஆசிரியர் மாணவர் இடையே இணக்கமான சூழ்நிலையை உருவாக்கவும் பராமரிக்கவும் பயன்படுகிறது.
* உளவியல் ஆய்வகம் - தேர்வுகளின் நோக்கங்களையும், நடத்தும் முறைகளையும் மாணவர்களுக்கு அறிவிக்கும் வகையில் நவீன கருவிகள் மற்றும் உளவியல் பரிசோதனைகள் கொண்ட ஆய்வகம். 
* கணினி ஆய்வகம் -  இணையதள வசதியுடன் கூடிய கணினிகள் மற்றும் மடிக்கணினிகள், அச்சுப்பொறிகள் மற்றும் வருடிகள் பொருத்தப்பட்டுள்ள ஆய்வகம்
* அறிவியல் ஆய்வகம் -  நுண்ணோக்கிகள், தராசுகள், விளக்கப்படங்கள் மற்றும் மாதிரிகள் உள்ளதும் உயிரி அறிவியல் மற்றும் இயற்பியல் செய்முறைகளை செயல்முறை விளக்கத்துடன் அளிக்க வசதியுள்ள ஆய்வகம். 
* நூலகம் - 8000-இற்கும் மேற்பட்ட பாடநூல்கள், 1000 மேற்கோள் புத்தகங்கள், 32 சந்தா செலுத்திய சஞ்சிகைகள் உட்பட சுமார் 10,000 புத்தகங்களைக் கொண்டுள்ள ஒரு நூலகமும் உள்ளது. 

## மேற்கோள்கள்
 

பகுப்பு:சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
பகுப்பு:கல்வியியல் கல்லூரிகள்
விஜயா இராமச்சந்திரன்

**விஜயா இராமச்சந்திரன்** (*Vijaya Ramachandran*) ஓர் இந்திய அமெரிக்க கோட்பாட்டு கணினி அறிவியல் ஆய்வாளர்.  இவர் வரைபட அல்காரிதம் மற்றும் இணை அல்காரிதம் பிரிவில் ஆய்வி மேற்கொண்டு வருகிறார். இவர் டெக்சாஸ் பல்கலைக்கழகத்தில் கணினிப் பேராசிரியராக பணியாற்றுகிறார்.

## கல்வி மற்றும் தொழில்
விஜயா தனது முனைவர் பட்டத்தினை 1983-இல் பிரின்ஸ்டன் பல்கலைக்கழகத்தில் பெற்றார். இவர் ரிச்சர்ட் லிப்டன் மேற்பார்வையில் பேரளவு ஒருங்கிணைச் சுற்று மற்றும் ஒப்புருவாக்கம் குறித்து ஆய்வு அறிக்கையினை வழங்கினார்.

விஜயா 1983-இல் இலினொய் அர்பானா-சாம்பெய்ன் பல்கலைக்கழகத்தில் மின் மற்றும் கணினி பொறியியல் துறையில் உதவி பேராசிரியராக சேர்ந்தார். மேலும் 1989-இல் ஆஸ்டினில் உள்ள டெக்சாஸ் பல்கலைக்கழகத்தில் சேர்ந்தார். இவர் 1995-இல் வில்லியம் பிளேக்மோர் II ரீஜண்ட்ஸ் பேராசிரியராக நியமிக்கப்பட்டார்.

## அங்கீகாரம்
2013-இல், தில்லி பல்கலைக்கழகம் விஜயா இராமச்சந்திரனை கௌரவப் பேராசிரியராக நியமித்தது.

## மேற்கோள்கள்

## வெளி இணைப்புகள்
* முகப்பு பக்கம்
*

பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:அமெரிக்கக் கணினி அறிவியலாளர்கள்
பகுப்பு:வாழும் மக்கள்
நிகிசா ஜரிவாலா

**நிகிசா பி. ஜரிவாலா** (பிறப்பு 14 நவம்பர் 1985; , ) ஓர் இந்தியப் பேராசிரியர் மற்றும் கணினி அறிவியல் ஆராய்ச்சியாளர். இந்திய உரையை பிரெயிலியாக மாற்றுவதற்கான கணினி மாதிரியைத் தயாரிப்பதில் பணிக்காக நன்கு அறியப்பட்டவர், ஜரிவாலா. இவர் திருமதி தனுபென் & டாக்டர். மனுபாய் திரிவேதி தகவல் அறிவியல் கல்லூரியில் கணினி அறிவியல் பேராசிரியராக உள்ளார்.

## கல்வி மற்றும் ஆராய்ச்சி
ஜரிவாலா வீர் நர்மத் தெற்கு குஜராத் பல்கலைக்கழகத்தில் முதுநிலைப் பட்டத்தினைப் பெற்றார். குஜராத்தின் பர்தோலியில் உள்ள சிறீமத் இராஜ்சந்திரா மேலாண்மை மற்றும் கணினி பயன்பாடு நிறுவனத்தில் கணினிப் பயன்பாட்டில் முதுநிலைப் படிப்பையும், பர்தோலியில் உள்ள உகா தர்சாடியா பல்கலைக்கழகத்தில் கணினி அறிவியல் மற்றும் தகவல் தொழில்நுட்பத்தில் முனைவர் பட்டத்தையும் முடித்தார். பிரெய்லியில் இந்திய பிராந்திய மொழிகளை மொழிபெயர்ப்பதற்கான இவரது பணியினை, குசராத்து மாநில அறிவியல் மற்றும் தொழில்நுட்ப மன்றம் ஆதரித்தது.

## விருதுகள்

* 2016: குசராத்து போக்கு சமூகம். போக்கு  செயல்பாட்டார் விருது

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:கணினி அறிவியலாளர்கள்
பகுப்பு:இந்தியக் கணினி அறிவியலாளர்கள்
சுசுமிதா ரூஜ்

**சுசுமிதா ரூஜ்** (*Sushmita Ruj*) ஓர் இந்திய-ஆத்திரேலிய கணினி அறிவியலாளர் ஆவார். இவருடைய ஆராய்ச்சி அணுகல் கட்டுப்பாடு, கணினி பாதுகாப்பு மற்றும் தகவல் தனியுரிமை பற்றியது. இந்தியப் புள்ளியியல் நிறுவனத்தில் இணைப் பேராசிரியராகவும், ஆத்திரேலியாவில் பொதுநலவாய அறிவியல் மற்றும் தொழில்துறை ஆராய்ச்சி நிறுவனத்தில் மூத்த ஆராய்ச்சி அறிவியலாளராக இருந்தவர். இவர் நியூ சவுத் வேல்ஸ் பல்கலைக்கழகத்தில் கணினி அறிவியல் மற்றும் பொறியியலில் மூத்த விரிவுரையாளர் ஆவார்.

## கல்வி
ரூஜ் 2004-இல் பெங்கால் பொறியியல் கல்லூரியில் (தற்போது இந்திய பொறியியல் அறிவியல் மற்றும் தொழில்நுட்ப நிறுவனம், ஷிப்பூர்) கணினி அறிவியலில் இளநிலைப் பட்டம் பெற்றார். இந்திய புள்ளியியல் நிறுவனத்தில் 2006-இல் கணினி அறிவியலில் முதுநிலைப் பட்டம் பெற்றார். மேலும் தனது முனைவர் பட்ட ஆய்வினை இங்கு 2010-இல் *உணர்வி வலையமைப்பு நெட்வொர்க்குகள் மற்றும் துரோகிகளைக் கண்டுபிடிப்பதில் முக்கிய விநியோகத்திற்கான ஒருங்கிணைந்த கட்டமைப்புகளின் பயன்பாடு* எனும் தலைப்பில் பிமல் குமார் ராய் மேற்பார்வியில் முடித்தார்.

## பணி
லுண்ட் பல்கலைக்கழகம் மற்றும் ஒட்டாவா பல்கலைக்கழகத்தில் முதுகலை ஆராய்ச்சிக்குப் பிறகு, ரூஜ் 2012-இல் இந்தூரில் இந்திய தொழில்நுட்பக் கழகத்தில் உதவிப் பேராசிரியராக சேர்ந்தார். மேலும் 2013-இல் இந்திய புள்ளியியல் நிறுவனத்தில் சேர்ந்தார். பொதுநலவாய அறிவியல் மற்றும் தொழில்துறை ஆராய்ச்சி நிறுவனம் மற்றும் நியூ சவுத் வேல்ஸ் பல்கலைக்கழகம் செல்வதற்கு முன்பு இணைப் பேராசிரியராகப் பதவி உயர்வு பெற்றார்.

## மேற்கோள்கள்

## வெளி இணைப்புகள்

* ISI இல் முகப்புப் பக்கம்
*  

பகுப்பு:வாழும் மக்கள்
பகுப்பு:கணினி அறிவியலாளர்கள்
ஹஜ்ரா பேகம்

**ஹஜ்ரா பேகம்** ( *Hajrah Begum* ) (1910-2003) ஓர் இந்திய அரசியல்வாதியாவார். இந்தியப் பொதுவுடைமைக் கட்சியின் தலைவரான இவர் 1954 முதல் 1962 வரை இந்திய மகளிர் தேசிய கூட்டமைப்பின் பொதுச் செயலாளராக இருந்தார்.

## சுயசரிதை
ஹஜ்ரா பேகம் 1910 இல் ஒரு பணக்கார குடும்பத்தில் பிறந்து,  ராம்பூரில் வளர்ந்தார். இவரின் தந்தை மீரட்டில் நீதிபதியாக இருந்தார். இந்தியத் திரைப்பட நடிகையும், நடன இயக்குநருமான சோரா சேகல் இவரது சகோதரியாவார். ஹஜ்ரா பேகம் தனது உறவினரைத் திருமணம் செய்து கொண்டார். ஆனால் விரைவில் விவாகரத்து செய்துவிட்டு தனது மகனுடன் தனது தந்தையின் வீட்டிற்குத் திரும்பினார். இந்த காலகட்டத்தில் இவர், இந்தியப் பொதுவுடமை தலைமைக்கு எதிரான மீரட் சதி வழக்கு குறித்த நீதித்துறை செயல்முறையால் ஈர்க்கப்பட்டார்.

## பிரித்தனில்
1933 ஆம் ஆண்டில், பேகம் தனது மகனுடன் பிரித்தன் சென்றார். அங்கு மாண்டிசோரி கற்பித்தல் படிப்பைப் படித்தார். பிரித்தனில் படிக்கும் போது, கிரேட் பிரிட்டன் பொதுவுடமைக் கட்சியில் சேர்ந்த முதல் இந்தியர்களில் இவரும் ஒருவர். இவர் இந்திய மார்க்சிஸ்ட் மாணவர்களின் குழுவில் இருந்தவர்.

## அரசியல்
இவர் 1935 இல் சோவியத் ஒன்றியத்துக்ச் சென்றார்  1935 இல் பேகம் கே. எம். அசரப், இசட் . ஏ அகமது மற்றும் சஜ்ஜாத் ஜாகிர் ஆகியோருடன் பிரித்தனிலிருந்து இந்தியா திரும்பினார். இந்தியா திரும்பியதும், இவர் இசட் . ஏ அகமதுவை மணந்தார். இருவரும் இந்தியப் பொதுவுடைமைக் கட்சியின் முழுநேர கட்சி உறுப்பினர்களாக ஆனார்கள். இவர் அலகாபாத்தில் காங்கிரசு சோசலிசக் கட்சியில் தீவிரமாக செயல்பட்டார். அங்கு இவர் ரயில்வே கூலிகள், பத்திரிகை தொழிலாளர்கள் மற்றும் விவசாயிகளை ஒன்றிணைத்தார். அலகாபாத்தில் உள்ள காங்கிரசு சோசலிசக் கட்சியின் இளம் தலைவர்களின் முக்கிய குழுவில் இசட் . ஏ அகமது, கே. எம். அசரப் மற்றும் ராம் மனோகர் லோகியா ஆகியோருடன் இவரும் ஒரு பகுதியாக இருந்தார்; லோகியாவைத் தவிர மற்ற அனைவரும் கட்சிக்கு மறைமுகமாகப் பணியாற்றும் உறுப்பினர்களாக இருந்தனர். அந்த நேரத்தில் பேகம் ஒரு சில பெண் உறுப்பினர்களில் ஒருவராக இருந்தார்.

பேகம், 1940 இல் அகில இந்திய மகளிர் மாநாட்டின் அமைப்புச் செயலாளராக ஆனார். மேலும் அதன் உறுப்பு இந்தி மொழி அமைப்பான *ரோஷ்னி* என்ற பத்திரிக்கையை  திருத்தி வெளியிட்டார். *குவாமி ஜாங்கின்* வார இதழில் அடிக்கடி பங்களித்தார். இவர் 1949 இல் லக்னோ சிறையில் ஐந்து மாதங்கள் சிறையில் அடைக்கப்பட்டார், மேலும் அவர் விடுதலையான பிறகு மறைமுகமாக பணிபுரிந்தார்.

இவர் 1952 இல் வியன்னாவில் நடந்த உலக அமைதி மாநாட்டில் பங்கேற்றார். ஹஜ்ரா பேகம் 1954 முதல் 1962 வரை இந்தியப் பெண்களின் தேசிய கூட்டமைப்பை நிறுவியவர்களில் ஒருவராகவும், அதன் முன்னாள் பொதுச் செயலாளராகவும் இருந்தார்.

## இறப்பு
ஹஜ்ரா பேகம் 20 ஜனவரி 2003 அன்று நீண்ட காலமாக நோய்வாய்ப்பட்ட பின்னர் இறந்தார்.

## மேற்கோள்கள்

பகுப்பு:2003 இறப்புகள்
பகுப்பு:1910 பிறப்புகள்
பகுப்பு:பொதுவுடமைவாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்